ذکا الاعور

ذکا الاعور یا ذکا الرومی (وفات: 11 ربیع الآخر 307ھ / 10 ستمبر 919ء) خلافتِ عباسیہ کی طرف سے مصر پر مقرر آخری گورنر تھا، جسے خلیفہ المقتدر باللہ نے مصر میں عباسی اقتدار کو مضبوط کرنے اور فاطمیوں کی بار بار کی جارحیت سے بچانے کے لیے بھیجا۔النجوم الزاهرة في ملوك مصر والقاهرة، ابن تغري بردي، جـ 3، دار الكتب المصرية.

 فاطمی حملے اور مصر پر قبضے کی کوشش 
فاطمیوں نے متعدد بار مصر پر حملے کیے تھے، جن میں ایک دفعہ مؤنس خادم کے ہاتھوں ان کو شکست ہوئی اور ایک مرتبہ عباسی فوج نے مصری عوام کی مدد سے ان کے حملے کو ناکام بنایا۔ ان فتوحات کے بعد مصر میں وقتی طور پر امن قائم ہوا۔ اس موقع پر خلیفہ المقتدر نے ذكا الاعور کو گورنر مقرر کیا اور وہ 12 صفر 355ھ / 28 ستمبر 915ء کو مصر میں داخل ہوا۔ اُس نے مصر میں موجود فاطمیوں کے جاسوسوں کو تلاش کیا اور ان کا قلع قمع کیا۔ اُس نے اپنے بیٹے مظفر بن ذكا کو اسکندریہ پر والی مقرر کیا تاکہ شہر کو دفاعی لحاظ سے مستحکم کیا جا سکے۔تاريخ الدول الإسلامية، الدكتور حسن إبراهيم حسن.

ادھر فاطمیوں نے ابو قاسم بن مہدی کی قیادت میں ایک نیا لشکر روانہ کیا، جس نے اسکندریہ پر قبضہ کر لیا۔ اس کے نتیجے میں پورے مصر میں افرا تفری اور بے امنی پھیل گئی۔ مظفر بن ذكا صورت حال پر قابو نہ رکھ سکا اور بہت سے لوگ مصر چھوڑ کر شام کی طرف ہجرت کر گئے۔ ان میں سے کئی افراد راستے میں ہی جان سے ہاتھ دھو بیٹھے۔

ذكا الاعور اس وقت فسطاط میں مقیم تھا اور فاطمی لشکر سے مقابلے کے لیے اپنی فوج کو جمع کرنے کی کوشش کر رہا تھا، مگر اس کی فوج کے اکثر سپاہیوں نے لڑنے سے انکار کر دیا۔ مجبوراً وہ محدود تعداد اور وسائل کے ساتھ جيزہ کی طرف نکلا تاکہ دشمن کو روکا جا سکے، اس کو زیادہ سے زیادہ نقصان پہنچایا جا سکے اور اس وقت تک اسے الجھایا جائے جب تک خلیفہ عباسی کی مدد نہ پہنچ جائے۔الكامل في التاريخ، ابن الأثير، دار صادر.
 وفات 
انہی حالات میں ذكا الاعور ایک بیماری میں مبتلا ہو کر فوت ہو گیا۔ تاہم جب عباسی کمک پہنچی تو اس نے فاطمیوں کو ایک بار پھر شکست دے دی۔تاريخ الإسلام السياسي والديني والثقافي والاجتماعي، الدكتور حسن إبراهيم حسن، الجزء الثالث.

 حوالہ جات 

 بیرونی روابط 
 ذكا الأعور.. ونصر لم يكتمل  - من إسلام أون لاين.

زمرہ:مصر کے عباسی گورنر
زمرہ:307ھ کی وفیات
زمرہ:نویں صدی کی پیدائشیں
زمرہ:مسیحیت سے اسلام قبول کرنے والی شخصیات
زمرہ:یونانی مسلم
زمرہ:عباسی شخصیات
زمرہ:سال پیدائش غیر موجود
زمرہ:دسویں صدی کی عباسی شخصیات
زمرہ:ویکی ڈیٹا والے صفحات
زمرہ:919ء کی وفیات